CELEX: 32010D0728(01)
Language: hu
Date: 2010-11-29 00:00:00
Title: A Bizottság határozata ( 2010. november 29. ) a környezetszennyezés integrált megelőzéséről és csökkentéséről szóló 2008/1/EK európai parlamenti és tanácsi irányelv (IPPC-irányelv) végrehajtására vonatkozó jelentéstételhez alkalmazandó kérdőív meghatározásáról (az értesítés a C(2010) 8308. számú dokumentummal történt) (EGT-vonatkozású szöveg) (2010/728/EU)

30.11.2010   
            
            
               HU
            
            
               Az Európai Unió Hivatalos Lapja
            
            
               L 313/13
            
         A BIZOTTSÁG HATÁROZATA
   (2010. november 29.)
   a környezetszennyezés integrált megelőzéséről és csökkentéséről szóló 2008/1/EK európai parlamenti és tanácsi irányelv (IPPC-irányelv) végrehajtására vonatkozó jelentéstételhez alkalmazandó kérdőív meghatározásáról
   (az értesítés a C(2010) 8308. számú dokumentummal történt)
   (EGT-vonatkozású szöveg)
   (2010/728/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a környezetszennyezés integrált megelőzéséről és csökkentéséről szóló, 2008. január 15-i 2008/1/EK európai parlamenti és tanácsi irányelvre (1) és különösen annak 17. cikkére,
   mivel:
   
               (1)
            
            
               A 2008/1/EK irányelv 17. cikkének (3) bekezdése előírja, hogy az irányelv végrehajtásáról és annak más uniós környezetvédelmi eszközökhöz viszonyított hatékonyságáról a 91/692/EGK tanácsi irányelv (2) 6. cikkének megfelelően jelentést kell készíteni.
            
         
               (2)
            
            
               A 2008/1/EK irányelv 17. cikkének (1) bekezdése előírja, hogy a kibocsátási határértékek vonatkozásában rendelkezésre álló reprezentatív adatokról szóló jelentést egybe kell foglalni az általános végrehajtási jelentéssel.
            
         
               (3)
            
            
               A 91/692/EGK irányelv előírja, hogy a jelentést egy, az irányelv 6. cikke szerint létrehozott bizottság segítségével a Bizottság által kidolgozott kérdőív vagy vázlat alapján kell elkészíteni.
            
         
               (4)
            
            
               Az első jelentés a 2000-től 2002 végéig terjedő időszakra vonatkozott.
            
         
               (5)
            
            
               A második jelentés a 2003-tól 2005 végéig terjedő időszakra vonatkozott.
            
         
               (6)
            
            
               A harmadik jelentés a 2006-tól 2008 végéig terjedő időszakra vonatkozott.
            
         
               (7)
            
            
               A negyedik jelentés a 2009-től 2011 végéig terjedő időszakra fog vonatkozni.
            
         
               (8)
            
            
               A 2008/1/EK irányelv végrehajtása és a korábbi kérdőívek feldolgozása során szerzett tapasztalatra való figyelemmel a 2009-től 2011-ig tartó időszakra vonatkozó kérdőív kiigazításra szorul. Az egyértelműség érdekében a 2006/194/EK bizottsági határozat (3) helyébe új határozatnak kell lépnie.
            
         
               (9)
            
            
               Az ebben a határozatban előirányzott intézkedések összhangban vannak a bizottságnak a 91/692/EGK irányelv 6. cikke szerint kinyilvánított véleményével,
            
         ELFOGADTA EZT A HATÁROZATOT:
   1. cikk
   (1)   A tagállamok a mellékletben szereplő kérdőív használatával tesznek jelentést a 2008/1/EK irányelv végrehajtásáról.
   (2)   A jelentéseket a 2009. január 1-jétől2011. december 31-ig tartó időszakra vonatkozóan kell benyújtani.
   2. cikk
   A 2006/194/EK határozat hatályát veszti.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 29-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 24., 2008.1.29., 8. o.
   
      (2)  HL L 377., 1991.12.31., 48. o.
   
      (3)  HL L 70., 2006.3.9., 65. o.
   
      MELLÉKLET
      1.   RÉSZ
      
         KÉRDŐÍV A KÖRNYEZETSZENNYEZÉS INTEGRÁLT MEGELŐZÉSÉRŐL ÉS CSÖKKENTÉSÉRŐL SZÓLÓ 2008/1/EK IRÁNYELV (IPPC-IRÁNYELV) VÉGREHAJTÁSÁRÓL
      
      
         Általános megjegyzések
      
      Ez a 2008/1/EK irányelv szerinti negyedik kérdőív a 2009-től 2011-ig tartó időszakot öleli fel. Az irányelv végrehajtása során nyert tapasztalatra, valamint az első három kérdőív útján már megszerzett információkra való tekintettel ez a kérdőív a tagállamok által az irányelv tényleges végrehajtásában tett változtatásokra és előrelépésre összpontosít. Az átültetési szempontokat illetően a Bizottság minden szükséges intézkedést megtesz, hogy az irányelvet a tagállamok hiánytalanul és helyesen ültessék át nemzeti jogukba; ezt különösen a jogsértési eljárások gondos nyomon követése által igyekszik elérni.
      A folytonosság és az előző válaszokkal való közvetlen összehasonlíthatóság biztosítása érdekében a 2006/194/EK határozatban foglalt szempontok nagy része ebben a kérdőívben változatlan maradt. A korábbi kérdőívekben foglaltakhoz hasonló kérdésekre adott válaszban elegendő a korábbi válaszra visszautalni, ha a helyzet azóta nem változott. Az időközben bekövetkezett fejleményeket azonban új válaszban kell ismertetni.
      A kérdőívben az általánosan kötelező szabályokra vagy közigazgatási szervek által kibocsátott hivatalos iránymutatásokra vonatkozó specifikus kérdések megválaszolásakor kérjük, ismertessék a szabályok vagy iránymutatások típusát, és adják meg a megfelelő weboldalra mutató linkeket vagy elérésük egyéb módját, értelem szerint.
      A Bizottságnak az a szándéka, hogy a ReportNet platform (vagy adott esetben annak utóda) révén ezen a kérdőíven alapuló elektronikus jelentéstételi eszközt bocsát a tagállamok rendelkezésére. A Bizottság tehát a munkateher csökkentése és a válaszok elemzésének ésszerűsítése érdekében nyomatékosan ajánlani fogja, hogy a jelentéstételi kötelezettség teljesítéséhez a szóban forgó eszközt használják.
      1.   Általános leírás
      
      
                  1.1.
               
               
                  Történtek-e jelentős változtatások a 2008/1/EK irányelvet végrehajtó nemzeti vagy alacsonyabb szintű jogi szabályozásban és az engedélyezési rendszer(ek)ben a legutóbbi jelentéstételi időszak (2006–2008) óta? Ha igen, kérjük, ismertesse ezeket a változásokat és az indokokat, és adjon meg hivatkozást az új jogalkotási aktusokra.
               
            
                  1.2.
               
               
                  Ütköztek-e a tagállamok nehézségekbe a 2008/1/EK irányelv végrehajtása során a személyi erőforrások elérhetőségének vagy kapacitásának korlátozott volta miatt? Ha igen, kérjük, ismertesse e nehézségeket, valamint a kezelésükre irányuló terveket.
               
            2.   Létesítmények és engedélyek száma (2. cikk 3. és 4. pontja és 4. cikk)
      
      
                  2.1.
               
               
                  Kérjük, adja meg a 2008/1/EK irányelv szerinti létesítmények és az engedélyek darabszámára vonatkozó, a jelentéstételi időszak végén érvényes adatokat a tevékenység típusa szerint, a 2. részben foglalt sablon felhasználásával és az ott szereplő megjegyzések követésével.
               
            
                  2.2.
               
               
                  Az IPPC-létesítmények azonosítása. Kérjük, közöljön olyan linket, amely elvezet a tagállamában található IPPC-létesítmények nevét, helyét és fő tevékenységét (I. melléklet) magukban foglaló nyilvános és naprakész információkhoz, feltéve, hogy létezik ilyen link. Ha ez az információ a nyilvánosság számára nem érhető el, kérjük, közölje a jelentéstételi időszak végén üzemben lévő egyes létesítmények teljes jegyzékét (nevük, helyük és fő IPPC-tevékenységük megjelölésével). Ha nem áll rendelkezésre ilyen jegyzék, kérjük, fejtse ki, hogy ennek mi az oka.
               
            3.   Engedélykérelmek (6. cikk)
      
      
                  3.1.
               
               
                  Ismertesse azokat az általánosan kötelező szabályokat, útmutatókat vagy kérelmezési nyomtatványokat, amelyek azt hivatottak biztosítani, hogy a kérelmek tartalmazzák a 6. cikkben megkövetelt összes információt, általánosságban vagy meghatározott kérdések (pl. a létesítményekből származó jelentős kibocsátások értékelésének módszere) vonatkozásában.
               
            4.   Az engedélyezés folyamatának és feltételeinek koordinálása (7. és 8. cikk)
      
      
                  4.1.
               
               
                  Ismertessen minden, az engedélyezési folyamat szervezeti felépítésében – különösen a hatósági illetékességi szintekben és a hatáskörök elosztásában – az utolsó jelentéstételi időszak óta tett változtatást.
               
            
                  4.2.
               
               
                  Vannak-e különös nehézségek az engedélyezési folyamatnak és feltételeknek a 7. cikk szerinti teljes körű koordinációjában, különösen akkor, ha egynél több illetékes hatóság van érintve? Ismertesse az ebben a tárgykörben létrehozott jogszabályokat vagy útmutatókat.
               
            
                  4.3.
               
               
                  Milyen jogszabályi rendelkezések, eljárások vagy útmutatók alkalmazásával biztosítják, hogy az illetékes hatóságok elutasítsák az engedélykérelmet, ha egy létesítmény nem felel meg a 2008/1/EK irányelv követelményeinek? Adja meg az elutasított engedélyek számára és körülményeire vonatkozó adatokat, ha rendelkezésre állnak.
               
            5.   Az engedélyezési feltételek indokoltsága és megfelelősége (3. cikk (1) bekezdésének d) és f) pontja, 9. cikk, 17. cikk (1) és (2) bekezdése)
      
      
                  5.1.
               
               
                  Ismertesse az alábbi kérdésekben meghozott általánosan kötelező szabályokat vagy az illetékes hatóságoknak szóló konkrét iránymutatásokat:
                  
                              1.
                           
                           
                              eljárások és kritériumok a kibocsátási határértékek és egyéb engedélyezési feltételek megállapítására;
                           
                        
                              2.
                           
                           
                              általános elvek az elérhető legjobb technikák meghatározására;
                           
                        
                              3.
                           
                           
                              a 9. cikk (4) bekezdésének végrehajtása.
                           
                        
            
                  5.2.
               
               
                  A 2008/1/EK irányelv 17. cikkének (2) bekezdése szerint létrehozott BAT-referenciadokumentumokkal (BREF-ekkel) kapcsolatos kérdések:
                  
                              1.
                           
                           
                              Általánosságban fogalmazva, hogyan veszik figyelembe az elérhető legjobb technikák meghatározásakor a Bizottság által a 17. cikk (2) bekezdése szerint közzétett információkat, általában vagy az egyes esetekben?
                           
                        
                              2.
                           
                           
                              Hogyan alkalmazzák konkrétan a BREF-eket engedélyezési feltételek meghatározására?
                           
                        
                              3.
                           
                           
                              Lefordították-e a BREF-eket (vagy egy részüket)?
                           
                        
                              4.
                           
                           
                              Az elérhető legjobb technikákon alapuló kibocsátási határértékek, egyenértékű paraméterek és technikai intézkedések meghatározásához mennyire hasznos az az információ, amelyet a Bizottság a 17. cikk (2) bekezdése szerint tesz közzé? Hogyan lehetne ezen javítani?
                           
                        
            
                  5.3.
               
               
                  Az engedélyezési feltételekkel kapcsolatos egyéb kérdések:
                  
                              1.
                           
                           
                              Figyelembe vették-e a környezetirányítási rendszereket az engedélyezési feltételek meghatározásakor? Ha igen, milyen módon?
                           
                        
                              2.
                           
                           
                              Jellemzően milyenfajta engedélyezési feltételeket vagy egyéb intézkedéseket alkalmaztak a 3. cikk (1) bekezdésének f) pontjában leírt célokra (végleges leállítás esetén a helyszín helyreállítása), és hogyan hajtották végre ezeket a gyakorlatban?
                           
                        
                              3.
                           
                           
                              Milyenfajta engedélyezési feltételeket határoztak meg jellemzően az energiahatékonyságra vonatkozóan (3. cikk (1) bekezdésének d) pontja)?
                           
                        
                              4.
                           
                           
                              Éltek-e a 9. cikk (3) bekezdése alapján választható azon lehetőséggel, hogy ne írjanak elő az energiahatékonyságra vonatkozó követelményeket, és ha igen, hogyan valósult ez meg?
                           
                        
            6.   Rendelkezésre álló reprezentatív adatok (17. cikk (1) bekezdése)
      
      
                  6.1.
               
               
                  Adja meg a rendelkezésre álló reprezentatív adatokat a 2008/1/EK irányelv I. mellékletében szereplő tevékenységek egyes kategóriáira megállapított határértékekről és adott esetben azon elérhető legjobb technikákról, amelyekből ezeket az értékeket levezették, továbbá a kapcsolódó környezetvédelmi teljesítményről.
                  A Bizottság iránymutatást fog ajánlani a kérdés megválaszolásához, különös tekintettel két ágazatra. A jelentett adatok kiértékelésekor a meghatározott határértékek, az elért teljesítmény és – ha rendelkezésre áll – a BAT-okhoz (elérhető legjobb technikához) kapcsolódó, a BREF-ekben szereplő kibocsátási értékek minél jobb összehasonlítása lesz a cél.
               
            7.   Általános érvényű kötelező szabályok (9. cikk (8) bekezdése)
      
      
                  7.1.
               
               
                  Milyen létesítménykategóriákra, és milyen követelményekre állapítottak meg adott esetben általános érvényű kötelező szabályokat a 9. cikk (8) bekezdésében előírtak szerint? Adjon meg hivatkozást az általános érvényű kötelező szabályokra. Milyen formában jelennek meg e szabályok (pl. ki állapítja meg őket, és milyen jogi státusszal rendelkeznek)? Az ilyen szabályok alkalmazása esetében is hoznak-e rendelkezéseket a helyi tényezők figyelembevételére (a 9. cikk (4) bekezdésében említve)?
               
            
                  7.2.
               
               
                  Ha az adat ismert, a jelentéstételi időszak végén hány olyan létesítmény volt (abszolút számban vagy százalékban kifejezve), amelyre ezek a szabályok voltak irányadók?
               
            8.   Környezetminőségi szabványok (10. cikk)
      
      
                  8.1.
               
               
                  Felmerültek-e olyan esetek, amelyekre a 10. cikk alkalmazandó, és amelyeknél az elérhető legjobb technikák használata nem elegendő a 2. cikk 7. pontja szerinti környezetminőségi szabványok valamelyikének teljesítéséhez? Ha igen, hozzon példákat ilyen esetekre és a meghozott kiegészítő intézkedésekre.
               
            9.   Változtatások a létesítményekben (12. cikk és 2. cikk 10. pontja)
      
      
                  9.1.
               
               
                  Hogyan állapítják meg az illetékes hatóságok a gyakorlatban, a 12. cikk szerint, hogy egy „változtatás az üzemeltetésben” következményekkel járhat-e a környezetre nézve (2. cikk 10. pontja), és hogy olyan „jelentős változtatásról” van-e szó, amely jelentős káros hatással lehet az emberekre és a környezetre (2. cikk 11. pontja)? Adjon meg hivatkozást a vonatkozó jogszabályi rendelkezésekre, útmutatásokra vagy eljárásokra.
               
            10.   Az engedélyezési feltételek újraértékelése és frissítése (13. cikk)
      
      
                  10.1.
               
               
                  Az engedélyezési feltételek újraértékelésének és, adott esetben, frissítésének (13. cikk) gyakorisága nemzeti vagy alacsonyabb szintű jogszabályok révén, vagy más módon – például az engedélyek időbeli korlátozásával – van-e szabályozva? Ha más módon, hogyan? Adjon meg hivatkozást a vonatkozó jogszabályokra, útmutatásokra vagy eljárásokra.
               
            
                  10.2.
               
               
                  Mi az engedélyezési feltételek újraértékelésének jellemző gyakorisága? Ha ez létesítmény vagy ágazat szerint más és más, kérjük, közöljön példaadatokat, ha rendelkezésre állnak.
               
            
                  10.3.
               
               
                  Miből áll az engedélyezési feltételek újraértékelésének és frissítésének folyamata? Hogyan hajtják végre az engedélyezési feltételek újraértékelésére vonatkozó rendelkezést, ha az elérhető legjobb technikák lényegesen megváltoznak? Adjon meg hivatkozást a vonatkozó jogszabályokra, útmutatásokra vagy eljárásokra.
               
            11.   Az engedély feltételeinek teljesítése (14. cikk)
      
      
                  11.1.
               
               
                  Hogyan szereznek érvényt a gyakorlatban a 14. cikk azon követelményének, hogy az üzemeltetők rendszeresen tájékoztassák a hatóságokat a szennyezőanyag-kibocsátás ellenőrzésének eredményeiről? Adjon meg hivatkozást bármely ilyen tárgyú rendeletre, eljárásra vagy az illetékes hatóságoknak szánt útmutatásra.
               
            
                  11.2.
               
               
                  Minden üzemeltető benyújt-e időszakos ellenőrzési jelentést? Adjon tájékoztatást az ilyen információk benyújtásának jellemző gyakoriságáról. Ha ez létesítmény vagy ágazat szerint más és más, kérjük, közöljön példaadatokat, ha rendelkezésre állnak.
               
            
                  11.3.
               
               
                  Ha a szóban forgó adatok még nem kerültek benyújtásra a tagállami környezeti vizsgálatok minimális követelményeit előíró ajánlás szerinti jelentéstétel során, kérjük, közölje a 2008/1/EK irányelv hatálya alá tartozó létesítményekhez kapcsolódó, a következő tárgykörökre vonatkozó reprezentatív adatokat:
                  
                              1.
                           
                           
                              azon fő elemek, amelyek az illetékes hatóságok által végzett környezeti vizsgálatok részét képezhetik (leírás);
                           
                        
                              2.
                           
                           
                              a jelentéstételi időszak során az illetékes hatóságok által végzett helyszíni szemlék száma összesen (szám);
                           
                        
                              3.
                           
                           
                              azon létesítmények összdarabszáma, ahol a jelentéstételi időszak során az illetékes hatóságok helyszíni szemlét végeztek (szám);
                           
                        
                              4.
                           
                           
                              a létesítményekben a jelentéstételi időszak során végzett azon helyszíni szemlék száma, amelyek alkalmával az illetékes hatóságok vagy megbízottjaik kibocsátást mértek és/vagy a hulladékból mintát vettek (szám);
                           
                        
                              5.
                           
                           
                              a balesetekből, a váratlan eseményekből és az engedélyezési feltételek be nem tartásából eredő intézkedések (pl. szankciók vagy más intézkedések) jellege (leírás).
                           
                        
            12.   A nyilvánosság tájékoztatása és bevonása (15. és 16. cikk)
      
      
                  12.1.
               
               
                  Az előző jelentéstételi időszak óta milyen fontosabb változtatások történtek azokban az átültető jogszabályokban, amelyek a nyilvánosság tájékoztatását és bevonását írják elő az engedélyezési eljárás során, a 2008/1/EK irányelv (15. és 16. cikk) követelményei szerint? Mi volt ezek hatása az érintett illetékes hatóságokra, az engedélykérelmezőkre és a nyilvánosságra?
               
            13.   Határokon átnyúló együttműködés (18. cikk)
      
      
                  13.1.
               
               
                  Volt-e példa a jelentéstételi időszakban a 18. cikk követelményeinek a határokon átnyúló tájékoztatás és együttműködés tekintetében történő alkalmazására? Adjon meg szemléltető példákat az alkalmazott általános eljárásokra.
               
            14.   Az irányelv hatékonysága
      
      
                  14.1.
               
               
                  Hogyan értékelik a tagállamok általánosságban a 2008/1/EK irányelv hatékonyságát, többek között más uniós környezetvédelmi jogi eszközökhöz képest? A vonatkozó tanulmányok és elemzések alapján, ha ilyenek rendelkezésre állnak, mi volt a 2008/1/EK irányelv végrehajtásának becsült környezeti haszna és költsége (beleértve az adminisztratív és a betartatással kapcsolatos költségeket)? Adjon meg hivatkozásokat a tanulmányokra és elemzésekre.
               
            15.   Általános észrevételek
      
      
                  15.1.
               
               
                  A végrehajtás vonatkozásában vannak-e olyan kérdések, amelyek aggodalomra adnak okot az Ön tagállama tekintetében? Ha igen, kérjük, ismertesse őket.
               
            2.   RÉSZ
      
         SABLON A 2.1. KÉRDÉS MEGVÁLASZOLÁSÁHOZ
      
      
                  LÉTESÍTMÉNYTÍPUS
               
               
                  
                              A.
                           
                           
                              LÉTESÍTMÉNYEK
                           
                        
               
                  
                              B.
                           
                           
                              JELENTŐS VÁLTOZTATÁSOK
                           
                        
               
                  
                              C.
                           
                           
                              ENGEDÉLY ÚJRAÉRTÉKELÉSE ÉS FRISSÍTÉSE
                           
                        
            
                  Kód
               
               
                  A létesítményben folytatott fő tevékenység a 2008/1/EK irányelv I. melléklete szerint
               
               
                  
                              1.
                           
                           
                              Létesítmények száma
                           
                        
               
                  
                              2.
                           
                           
                              Az IPPC-irányelvvel teljes összhangban lévő engedéllyel rendelkező létesítmények száma
                           
                        
               
                  
                              3.
                           
                           
                              A jelentéstételi időszakban a 12. cikk (2) bekezdése szerinti engedély nélkül végrehajtott jelentős változások száma
                           
                        
               
                  
                              4.
                           
                           
                              Azon létesítmények száma, amelyek esetében az IPPC-engedélyt a jelentéstételi időszakban újraértékelték a 13. cikkel összhangban
                           
                        
               
                  
                              5.
                           
                           
                              Azon létesítmények száma, amelyek esetében az IPPC-engedélyt a jelentéstételi időszakban frissítették a 13. cikkel összhangban
                           
                        
            
                  1.
               
               
                  
                     Energia
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Égetés
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Ásványolaj- és gázfinomítás
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Kokszolókemencék
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Széngázosítás és -cseppfolyósítás
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Fémek
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Fémércpörkölés vagy -szinterelés
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Nyersvas vagy acél előállítása
               
               
                   
               
               
                   
               
               
                   
               
               
                   
               
               
                   
               
            
                  2.3. a)
               
               
                  Meleghengersorok
               
               
                   
               
               
                   
               
               
                   
               
               
                   
               
               
                   
               
            
                  2.3. b)
               
               
                  Kalapácsos kovácsműhely
               
               
                   
               
               
                   
               
               
                   
               
               
                   
               
               
                   
               
            
                  2.3. c)
               
               
                  Olvadékfilm-felvitel
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Öntödék
               
               
                   
               
               
                   
               
               
                   
               
               
                   
               
               
                   
               
            
                  2.5. a)
               
               
                  Nemvas nyersfémek előállítása
               
               
                   
               
               
                   
               
               
                   
               
               
                   
               
               
                   
               
            
                  2.5. b)
               
               
                  Nemvasfémek olvasztása
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Fémek és műanyagok felületkezelése
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Ásványi anyagok
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Cement vagy mész előállítása
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Azbeszt előállítása
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Üveggyártás
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Ásványi anyagok olvasztása
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Kerámia-előállítás
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Vegyi anyagok
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Szerves vegyi anyagok előállítása
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Szervetlen vegyi anyagok előállítása
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Műtrágya előállítása
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Növény-egészségvédelmi szerek/biocidok előállítása
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Gyógyszeripari termékek előállítása
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Robbanószerek előállítása
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Hulladék
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Veszélyes hulladék elhelyezése vagy hasznosítása
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Települési hulladék égetése
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Nem veszélyes hulladék elhelyezése
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Hulladéklerakók
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Egyéb
                  
               
               
                   
               
               
                   
               
               
                   
               
               
                   
               
               
                   
               
            
                  6.1. a)
               
               
                  Cellulóz előállítása
               
               
                   
               
               
                   
               
               
                   
               
               
                   
               
               
                   
               
            
                  6.1. b)
               
               
                  Papír és karton előállítása
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Szálak vagy textíliák előkészítése vagy festése
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Nyersbőr és irha cserzése
               
               
                   
               
               
                   
               
               
                   
               
               
                   
               
               
                   
               
            
                  6.4. a)
               
               
                  Vágóhidak
               
               
                   
               
               
                   
               
               
                   
               
               
                   
               
               
                   
               
            
                  6.4. b)
               
               
                  Élelmiszer-ipari termékek kezelése és feldolgozása
               
               
                   
               
               
                   
               
               
                   
               
               
                   
               
               
                   
               
            
                  6.4. c)
               
               
                  Tej kezelése és feldolgozása
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Állati tetemek elhelyezése vagy újrafeldolgozása
               
               
                   
               
               
                   
               
               
                   
               
               
                   
               
               
                   
               
            
                  6.6. a)
               
               
                  Baromfi intenzív tenyésztése
               
               
                   
               
               
                   
               
               
                   
               
               
                   
               
               
                   
               
            
                  6.6. b)
               
               
                  Hízósertés intenzív tenyésztése
               
               
                   
               
               
                   
               
               
                   
               
               
                   
               
               
                   
               
            
                  6.6. c)
               
               
                  Tenyészkoca intenzív tenyésztése
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Felületkezelés szerves oldószerrel
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Szén vagy elektrografit előállítása
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Szén-dioxid-áramok elkülönítése (2009/31/EK európai parlamenti és tanácsi irányelv)
               
               
                   
               
               
                   
               
               
                   
               
               
                   
               
               
                   
               
            
                  Összesen
               
               
                   
               
               
                   
               
               
                   
               
               
                   
               
               
                   
               
               
                   
               
            
         Magyarázó megjegyzések a sablonhoz:
      
      Ellenkező utasítás hiányában az adatoknak a jelentéstételi időszak végén (2011. december 31-én) uralkodó állapotot kell tükrözniük.
      A sablonban a „létesítmények száma” és a „jelentős változtatások száma” szolgál az adatgyűjtés alapjául, a „létesítménynek” a 2008/1/EK irányelv 2. cikkének 3. pontja szerinti, illetőleg a „jelentős változtatásnak” ugyanezen irányelv 2. cikkének 11. pontja szerinti operatív fogalommeghatározása alkalmazásával.
      A „létesítménytípust” a létesítményben folytatott fő tevékenység határozza meg. A jelentésben a létesítmények mindegyikéhez csak egy tevékenység rendelhető, még akkor is, ha egyazon létesítményben több IPPC-tevékenység folyik.
      A táblázatban kért adatokkal kapcsolatban további útmutatás és magyarázat az alábbi megjegyzésekben található. A tagállamoknak a lehető legteljesebb mértékben ki kell tölteniük a táblázatot.
      A.   LÉTESÍTMÉNYEK SZÁMA
      
                  1.
               
               
                  IPPC-létesítmények darabszáma: A tagállamokban a jelentéstételi időszak végén üzemben lévő (meglévő és új) létesítmények összdarabszáma, engedélyezési jogállásuktól függetlenül.
               
            
                  2.
               
               
                  Az irányelvvel teljes összhangban lévő engedéllyel rendelkező létesítmények száma: az egy vagy több, az IPPC-irányelvvel összhangban kibocsátott engedéllyel rendelkező IPPC-létesítmények összdarabszáma (beleszámítva az IPPC előtti újraértékelt, illetve frissített engedélyekkel rendelkezőket is), függetlenül az engedélyek kibocsátásának időpontjától, illetőleg az engedélyek bármilyen okból történt újraértékelésétől, frissítésétől vagy módosításától/megújításától.
                  A jelentésben feltüntetendő létesítmények számlálása szempontjából a tagállamoknak mindegyik létesítmény esetében az engedély(ek)nek a jelentéstételi időszak végén fennálló állapotát kell figyelembe venniük. Fontos, hogy a számadatok itt a létesítményekre, nem pedig az engedélyekre vonatkoznak (tekintettel arra, hogy egyazon létesítményre több engedély vonatkozhat és viszont).
                  Egyeztetési szabály: az 1. és a 2. különbsége azon létesítmények darabszámával egyenlő, amelyek bármilyen okból (az eljárás nem zárult le, az engedély nem terjed ki minden tevékenységre stb.) nem rendelkeznek teljesen előírásszerű IPPC-engedéllyel. Ha ez a szám nem nulla, ez az IPPC-előírások esetleges megszegésére utal.
               
            B.   JELENTŐS VÁLTOZTATÁSOK
      
                  3.
               
               
                  A jelentéstételi időszakban a 12. cikk (2) bekezdése szerinti engedély nélkül végrehajtott jelentős változások száma: az üzemben tartók által a 12. cikk (2) bekezdésében előírt engedély nélkül ténylegesen végrehajtott jelentős változtatások száma az illetékes hatóságok tudomása szerint.
                  Ha ez a szám nem nulla, ez az IPPC-előírások esetleges megszegésére utal.
               
            C.   ENGEDÉLYEK ÚJRAÉRTÉKELÉSE ÉS FRISSÍTÉSE
      
                  4.
               
               
                  Azon IPPC-létesítmények száma, amelyek esetében az IPPC-engedélyt a jelentéstételi időszakban újraértékelték a 13. cikkel összhangban: egy vagy több, a 13. cikkel összhangban újraértékelt engedéllyel rendelkező létesítmények összdarabszáma.
               
            
                  5.
               
               
                  Azon IPPC-létesítmények száma, amelyek esetében az IPPC-engedélyt a jelentéstételi időszakban frissítették a 13. cikkel összhangban: egy vagy több, a 13. cikkel összhangban frissített engedéllyel rendelkező létesítmények összdarabszáma.